એક સીનિયર અધિકારીએ જણાવ્યું કે, ‘રાજ્યમાં વધતા જઈ રહેલા પાણીના સંકટ અંગે બેઠકમાં ગંભીર ચિંતા વ્યક્ત કરવામાં આવી. પહેલી વખત નર્મદ પર વધારે પડતી નિર્ભરતાની ચર્ચા કરવામાં આવી. રાજ્યની જરૂરિયાત મુજબ 69 થી 80 ટકાની વચ્ચે પાણીનો સપ્લાય કરવા અંગેની હાલની પોલિસી પર ફરીથી વિચાર કરવાની જરૂર છે. લાંબા ગાળાના ઉકેલ અંગે પણ ચર્ચા કરવામાં આવી. સરકાર ટૂંક સમયમાં પાણીના નવા સોર્સની ઓળખ કરાવવા નવો પોલિસી ડ્રાફ્ટ તૈયાર કરશે, કે જેથી નર્મદાના પાણી પરની નિર્ભરતા ઓછી કરી શકાય, કેમકે છેલ્લા કેટલાક વર્ષોથી નર્મદા બેઝિનમાં વરસાદમાં પણ ઘટાડો થયો છે.’